[dc]ત[/dc]મારી સાથે લાંબો સમય વાત કરનારું કોઈ ન હોય અને તમારે કહેવું હોય તે સાંભળવાનો સમય કોઈની પાસે ન હોય તેવું બનવાનું. તમે બીજાના આધારે જીવવા માગો છો કે પોતાના આધારે ? તમારી પાસે બેસનારું કોઈ ન હોય અને તમને જેની પાસે બેસવાનું ગમે તેવું કોઈ દેખાતું ન હોય તેવું તમને લાગી શકે છે. આ વિચારની ઘેરી અસર પડે છે તમારી પર. તમને તમારી જાત માટે દુર્ભાવ થઈ જાય અથવા તમને જિંદગી નિરર્થક ભાસવા લાગે. તમે તમારા છેલ્લા દિવસોમાં નિરાધાર બની ગયા છો એવું માનવા લાગશો. આ એકલતાની સામે લડવાનાં હથિયાર તમારે સજવાં જોઈએ. તમે માની લીધી હોય તેવી એકલતા તમારા માથે આવી ન શકે. તમે અલગ-અલગ સ્તરે કામ શરૂ કરો.